### Lugupeetud Eesti Anestesioloogide Seltsi liikmed 13. jaanuar 2023

28. jaanuaril 2023 algusega kell 18.10 kutsub EASi juhatus Pühajärve talveseminari raames kokku Eesti Anestesioloogide Seltsi liikmete **üldkoosoleku**, järgmise päevakorraga:

1. EASi 2022 aasta majandusaasta aruanne

*Seltsi 2022 a majandusaasta aruanne on kodulehel leitav alates 22.01.2023*

1. Juhatuse liikmete ja juhatuse esimehe (presidendi) valimise kord (põhikirja punktid 4.8 ja 4.10).
	1. Seltsi juhatuse ja presidendi valimise kord.

Eelnevate aastate üldkogudel on olnud arutelu teemal, kuidas peaksid toimuma seltsi juhatuse ja juhatuse esimehe valimised. Elektroonsete valimiste juurutamine on lisaks seltsi liikmete suuremale kaasamisele valimisprotsessi toonud välja ka valimisprotseduuri nõrgad küljed, eeskätt presidendi valmiste osas. Esiteks, kõiki juhatuse liikmeid saab valida presidendiks sõltumata nende tahtest. Teiseks, presidendi hääli võib koguda ka inimene, kes ei saa valitud juhatusse ning seega lähevad osad hääled kaotsi.

Seltsi põhikirja kohaselt praegu:

Punkt 4.8 Seltsi juhib ja esindab juhatus, mis koosneb seitsmest (7) liikmest.

Punkt 4.10 Juhatuse liikmed (s.h. juhatuse esimehe, edaspidi: Seltsi president) valib ja kutsub tagasi üldkoosolek tingimusel, et juhatuse koosseis peab uuenema kahe (2) liikmega. Seltsi president valitakse juhatuse liikmeks veel teiseks volituste ajaks. Juhatuse liikme võib igal ajal tagasi kutsuda.

Juhatus teeb ettepaneku arutada järgnevaid valimiskorra variante:

**Variant 1.** Üldkogu valib juhatuse ja presidendi kahe erineva hääletusvooruga. Seltsi liikmed valivad ühes voorus juhatuse liikmed ning seltsi presidendi teises voorus juhatuse liikmetest presidendikandidaatide hulgast. Variandi positiivne pool, et presidendi valik tehakse presidendiks soovivate juhatuse liikmete hulgast, see variant ei vaja põhikirja muutmist. Negatiivne pool on kaks valimiste vooru ja mõningane tehniline keerukus.

**Variant 2.** Üldkogu valib juhatuse. Presidendi valib juhatus esimesel koosolekul juhatuse liikmete seast. Variandi positiivne pool on protseduuri lihtsus. Negatiivseks pooleks see, et presidenti ei vali enam üldkogu, vaid juhatus (kuigi juhatuse valikud on piiratud valitud juhatuse liikmetega, keda valis üldkogu) ja vajadus muuta põhikirja.

Variandiga 2 kaasneb vajadus muuta põhikirja.

**Põhikirja muutuste** ettepanek oleks järgnev (eeldab 2/3 poolt hääli üldkoosolekul osalenud liikmetest või nende esindajatest):

Punkt 4.8 Seltsi juhib ja esindab juhatus, mis koosneb seitsmest (7) liikmest. Juhatuse tööd korraldab juhatuse esimees.

Punkt 4.10 Juhatuse liikmed (s.h. juhatuse esimehe, edaspidi: Seltsi president) valib ja kutsub tagasi üldkoosolek tingimusel, et juhatuse koosseis peab uuenema kahe (2) liikmega. Ametis olev seltsi president valitakse juhatuse liikmeks veel teiseks volituste ajaks. Seltsi presidendi valib juhatus juhatuse liikmete seast. Juhatuse liikme võib igal ajal tagasi kutsuda.

* 1. Aastal 2024 juhatuse ja presidendi valimiste protseduur. Tulenevalt seltsi põhikirjast peab üldkoosolek kinnitama juhatuse ja presidendi valimiste protseduuri. Juhatus teeb ettepaneku arutada protseduuri lähtudes üldkogu hääletustulemustest juhatuse ja presidendi valimiste korra üle.

Tulenevalt meie seltsi põhikirjast on üldkoosolek otsustusvõimeline:

* kui sellel osaleb või on esindatud 30% seltsi liikmetest
* seltsi tegevliiget võib üldkoosolekul esindada teine seltsi tegevliige, kellele on tehtud lihtkirjalik volikiri. *Volikirja blankett lisatud.*

Alates 2021 aastast on EASi liikmemaks 25 eurot. Selleks, et 27. jaanuaril toimuval juhatuse koosolekul kedagi seltsi liikmemaksu võlgnevuse tõttu EASist välja ei arvataks, **palume võlad likvideerida hiljemalt 26. jaanuariks 2023**. Infot oma võlgnevuse kohta saate seltsi leheküljel persona profiilis või laekurilt dr. Hans-Erik Ehrlich (hans-erik.ehrlich@regionaalhaigla.ee)

Lugupidamisega

EASi juhatus